Cursa virtual 30 anys de la UdG\nData: del 12/12/2021 al 10/01/2022\nLa cursa dels 30 anys de la UdG és una activitat esportiva de lleure que, per les limitacions de la pandèmia, hem de realitzar en grups reduïts o de forma individual dins un període de 30 dies. La cursa s’obre el diumenge 12 de desembre, dia del 30è aniversari, i es tanca 30 dies després, el 10 de gener.\nPer participar-hi cal inscriure’s en aquest enllaç. El preu de la inscripció és de 7 € i tots els participants rebran com a obsequi la samarreta de cotó ecològic commemorativa dels 30 anys de la UdG (edició limitada a triar entre 2 colors fins a exhaurir existències, a recollir al Servei d'Esports a partir del 14 de gener).\nUn cop realitzada la inscripció rebràs per @ el teu Codi Identificador. Baixa't al mòbil l’app RockTheSport Virtual , introdueix el codi per registrar-te i tria quina distància vols fer, 6 o 10 Km.\nLa inscripció i el pagament s’ha de realitzar a través de la pàgina rockthesport. La cursa s’ha de registrar des de l’app RockTheSport Virtual, on es troben els punts de pas pels que s’haurà de passar obligatòriament. (Si no es vol utilitzar l’app Rock The Sport, hi ha la possibilitat d’entrar les dades i el temps de forma manual des de la pàgina web).\nUna vegada fet el registre, per activar la app és necessari el codi localitzador de la inscripció, amb el codi s’accedeix a la fitxa de la cursa, on es pot seleccionar la distància a la qual es vol participar. Es pot iniciar la cursa des de qualsevol punt, sempre que es compleixi amb la distància seleccionada i els punts obligatoris.\nPer veure els detalls de cada recorregut descarregueu el track de wikiloc:\n6 km, clica aquí per descarregar el track de la cursa.\n11 km, clica aquí per descarregar el track de la cursa.\nEs podrà fer el recorregut com a entrenament tantes vegades com es desitgi, seguint el track del Wikiloc.\nLa cursa oficial només es podrà registrar una vegada.\nEn cada punt es pot pujar una foto. En finalitzar la cursa es poden editar les fotos i decidir si es fan públiques o no.\nLa cursa és circular. Es pot començar des de qualsevol dels punts marcats i finalitzar-la arribant al mateix punt des d’on s’ha sortit.\nEs pot entrenar sortint des de diferents punts i fer-la en un o altre sentit, tantes vegades com vulgueu i, la darrera vegada, tantes vegades com vulgueu, i finalment fer la cursa en el sentit i punt de sortida que més us agradi.\nHi ha la possibilitat de descarregar un dorsal des de la pàgina web de la cursa per imprimir-lo.\nLloc: Aula A6 de la Facultat de Lletres i Turisme\nLloc: LLibreria 22 de Girona


Puertas al mar (Documental) - Solidàries/ el CeDRe, Centre de Recursos per la Pau i la Solidaritat - Coordinadora d'ONG Solidàries\nPuertas al mar (Documental)\nCooperació, Història, Mediambient i Geografia, Drets\nNacho García, Inés Grocin, Anxela Iglesias, Carlos Sordo\nTeixell: DVD PUE\nEls pescadors palestins de la Franja de Gaza veuen com l'àrea de feina es redueix cada vegada més. Els seus vaixells van i vénen al costat de la costa, pesquen el poc que troben en unes aigües altament contaminades. Es guanyen la vida entre límits canviants que l'exèrcit israelià imposa amb trets. El mar, que sempre els va donar de menjar, ara té portes que no poden creuar.\nSegons l'establert al 1994 en el marc dels Acords d'Oslo, per l'Organització per a l'Alliberament de Palestina i Israel, els pescadors palestins estan legalment autoritzats a endinsar-se fins a 20 milles nàutiques en les aigües enfront de la franja de Gaza.\nLes autoritats militars israelianes van reduir aquesta àrea a 12 milles coincidint amb la retirada unilateral d'Israel de la Franja de Gaza al 2005. El bloqueig al que està sotmesa la franja des de la victòria en les eleccions de Hamas, en el 2006, va reduir aquesta distància a 6 milles.\nDes de la "Operació Plom Fos" al desembre de 2008, el límit està fixat en 3 milles. Testimonis locals i internacionals informen que aquest límit s'imposa amb foc real.\nEntre desembre de 2010 i gener de 2011 els atacs de l'exèrcit israelià en el mar de Gaza van provocar almenys 14 persones detingudes, entre elles 2 nens, 2 vaixells confiscats i danys en equips.\nAquest documental és part d'un projecte de rehabilitació de barques, distribució d'equips i formació en Drets Humans desenvolupat per UAWC i la Fundació APY a la Franja de Gaza. Un total de 886 famílies de pescadors es van beneficiar d'aquest projecte, que va comptar amb el suport de l'Agència Espanyola de Cooperació Internacional al Desenvolupament (AECID).


Despreniment en una casa i incendi en un restaurant aquest divendres a la Pobla - TDB Actualitat\nDespreniment en una casa i incendi en un restaurant aquest divendres a la Pobla\nREDACCIÓ – La Pobla de Montornès, 18/9/2020\nAquest divendres, 18 de setembre, ha estat intens pel que fa als successos a la Pobla de Montornès. En un sol dia, els Bombers de la Generalitat han hagut d’acudir dos cops en aquest municipi de l’interior del Baix Gaià: en un despreniment a la façana d’un edifici i l’incendi en la cuina d’un restaurant.\nAl carrer del Vent, en un casa on no viu ningú s’ha produït un despreniment a la façana. Els Bombers, amb l’ajuda de l’autoescala, han revisat i abalisat la zona en prevenció que se’n produeixi una altra. Afortunadament no hi ha hagut cap persona ferida a causa de l’incident.\nPer altra banda, al voltant de la una del migdia, cinc dotacions de Bombers han acudit al restaurant la Cassoleta d’Arròs, al número 1 de la Plaça de la Bassa. Una fregidora s’hauria incendiat a la cuina del restaurant provocant una gran quantitat de fum a l’interior del local, mentre el personal estava en el seu torn de dinar. S’han pogut apagar ràpidament les flames, però dues treballadores han inhalat fum i han estat traslladades fins a l’hospital.\nFoto: Els Bombers treballant en una escala en l’edifici afectat. / RICARD DE ARÓSTEGUI


Els Premis Francesc Peris i Valls de literatura infantil arriben a la seua vuitena edició – BÉTERA – toda la información del Bétera, Valencia\nL’acte de lliurament dels Premis Francesc Peris i Valls de literatura infantil en valencià, en què participen alumnes entre els 9 i els 18 anys de totes les escoles de Bétera, se celebra avui divendres 18 de maig en l’Auditori de la Casa de la Cultura a les 19.00 hores. L’entrada és gratuïta.\nEls Premis Francesc Peris i Valls, que arriben enguany a la seua vuitena edició, s’han consolidat com un estímul per a l’ús de la llengua entre els xiquets de Bétera. Cada any estan dedicats a algun escriptor o fet cultural emblemàtic.\nAquest acte s’emmarca dins dels actes previs a la XXXI Trobada d’Escoles en Valencià. Però no és l´únic esdeveniment, donat que demà dissabte tindrà lloc el lliurament del 20é Premi Sambori de Literatura en Valencià. Aquest també serà a les 19.00 hores a la Casa de la Cultura. Així mateix, aquest diumenge, 20 de maig, serà el torn per a l’espectacle poètic musical “Homer: L’Odissea” per la companyia Melodomodonies. Aquest també serà a la mateixa hora i en el mateix lloc que els anteriors actes.


Rutes per viles i racons- Descobrir.cat\nBenvingudes i benvinguts a ‘Rutes per viles i racons’\ndimecres, 23/01/2013 (javellaneda)\n‘Rutes per viles i racons’ pretén ser una eina on, a mesura que anem afegint contingut, podreu consultar propostes de visites, sortides i rutes; proposar-ne de noves, comentar-les, valorar-les i col·laborar en mantenir-les actualitzades; demanar o ampliar informació, sol·licitar guiatges, i moltes coses més! Caminant, grimpant, pedalant, en caiac o a cavall. Tant s’hi val!\nHem iniciat un projecte anomenat rutactiva.cat per posar a l’abast de tothom aquesta llarga experiència ‘rutera’, que tantes satisfaccions ens ha donat, i fer-vos partícips d’una convicció: el nostre país no te l’acabes si el mires al detall. No cal anar molt lluny per gaudir d’experiències magnífiques!\nAquest blog n’és la primera pedra. Anirà molt lligat a la secció ‘Rutes’ de Descobrir.cat i habitualment hi enllaçarem les entrades, perquè pugueu consultar les fitxes tècniques de les rutes comentades.\nAgafarem del sarró rutes recentment fetes o actualitzades i les anirem publicant a l’apartat ‘Rutes’ del web i traslladant-ne uns comentaris a aquest blog com a propostes, en dues actualitzacions quinzenals. Totes hauran estat fetes presencialment tot i que, al principi, els ‘tracks’ puguin estar fets sobre el mapa. L’estructura s’anirà adaptant al progressiu augment de material: textos, cartografies, ‘tracks’, fotos, vídeos, comentaris, enllaços, recomanacions…


MOVIMENTS SOCIALS USTEC-STEs (IAC) – Pàgina 3 – Blog de la Secretaria de Moviments Socials USTEC-STEs(IAC)\n23/X/19: Jornades “DEFENSEM! Converses amb activistes pels drets humans a Amèrica Llatina”\nAquest dimecres 23 d’octubre, a les 19h, a la seu de La Fede (C/ de les Tàpies, 1-3, Barcelona), hi haurà la presentació del programa de les Jornades DEFENSEM! que tindran lloc entre el 4 i el 8 de novembre de 2019. Aquestes consistiran en cinc dies de debats, tallers i reflexions sobre la protecció de les persones defensores de drets humans a Amèrica Llatina.\nSi voleu tenir-ne més informació, cliqueu aquí.\nMANIFESTACIÓ EN DEFENSA DEL SISTEMA PÚBLIC DE PENSIONS II\nEl dimecres 16 d’octubre, milers de pensionistes es van manifestar a Madrid per reclamar unes pensions dignes. En demanaven el blindatge a la Constitució. Reclamaven una pensió mínima de 1.084 euros a més de la derogació de les darreres reformes.\nAJORNAMENT MANIFESTACIÓ CONTRA LA LLEI ARAGONÈS\nLa Plataforma Aturem la Llei Aragonès ajorna la manifestació contra el Projecte de Llei de Contractes de Serveis a les Persones que estava prevista pel dissabte 19 d’octubre amb l’objectiu de protestar contra la seva possible aprovació. La data prevista per la propera convocatòria és el diumenge 17 de novembre a les 12h.\nPàgina prèvia Pàgina 1 Pàgina 2 Pàgina 3 Pàgina 4 … Pàgina 59 Pàgina següent


Unió Esportiva Olot » 2022 » juny » 13\nOlot – Barça, primer amistós de pretemporada!\nPer celebrar el Centenari de la Unió Esportiva Olot, el primer equip del FC Barcelona visitarà l'Estadi Municipal d'Olot el proper dimecres 13 de juliol a les 19.00h. Serà el primer partit del conjunt de Xavi Hernández abans d'iniciar la gira americana. Properament donarem més detalls de les entrades amb preus especials per als nostres socis.\nAlbert Orriols “Urri” (Figueres) és el primer fitxatge\nLa Unió Esportiva Olot confirma el primer reforç per a la nova temporada a Segona RFEF. Es tracta del migcampista vigatà Albert Orriols, de 24 anys, que prové del Figueres en el seu primer curs a Tercera RFEF. Urri, com se'l coneix futbolísticament, és un jugador polivalent, generós en l'esforç i amb arribada a l'àrea, com demostren els sis gols marcats amb el conjunt empordanès.\nXavi Ferrón es desvincula de l’Olot\nEl davanter figuerenc causa baixa i és la segona sortida a la Unió Esportiva Olot després de Kilian Villaverde. Xavi Ferrón tanca la seva segona etapa al club després de participar en 31 partits i anotar 3 gols, un d'aquests decisiu en l'últim partit de lliga contra contra el Vilassar. L'empordanès ha aportat dinamisme, velocitat i treball a la línia ofensiva per contribuir a l'ascens. Gràcies per tot, Xavi! Et desitgem el millor!


La caritat al cinema: la mirada social de Charles Chaplin\nEl cineasta britànic Charles Chaplin (1889-1977) va plantejar el seu discurs artístic a partir de la consciència social i moral, articulada sobretot a partir d’un personatge arquetipus que encarna la marginalitat. El rodamon que Chaplin va fer cèlebre a la gran pantalla es mou en entorns de pobresa que sovint el posa en contacte amb personatges, com ell mateix, de baixa extracció social. La interacció entre aquests i el rodamon dóna peu a l’emergència del sentiment caritatiu, que acaba sent un element característic de Chaplin, compromès amb l’art i amb la societat del seu temps.\nEn la primera part de la nostra comunicació analitzarem alguns passatges que mostren aquesta faceta del cineasta extrets de pel·lícules com ara The Immigrant (1917), Easy Street (1917), A Dog’s Life (1918 ), The Kid (1921) i City Lights (1931). Aquesta anàlisi permetrà entendre que l’exercici de la caritat, una de les estratègies del sentimentalisme chaplinià, converteix algunes de les seves cintes en paràboles.\nEn la segona part procedirem a resseguir la recepció que va tenir aquesta mirada social en Chaplin a Catalunya. La intel·lectualitat catalana recurrentment posà de relleu la humanitat del personatge més enllà de la seva vis còmica, per la qual cosa la seva mirada va ser titllada de dickensiana. El cèlebre cineasta va aconseguir desvetllar no només una admiració unànime, sinó que també la seva obra es convertí en un dels principals arguments esgrimits en l’acreditació artística del cinema.


L’energia nuclear divideix els participants a la COP26\nAlguns la proposen com a alternativa als combustibles fòssils mentre altres recorden els seus perills ambientals\nLa cimera climàtica COP26 que s’està celebrant a Glasgow (Escòcia) ha mostrat clarament les desavinences a l’hora d’enfrontar el repte de la reducció d’emissions. Un dels temes que està dividint més els països participants és l’ús de l’energia nuclear. Mentre alguns països i fins i tot experts la defensen com la millor esperança de frenar el canvi climàtic, ja que no hi ha cap altra font d’energia que pugui proveïr-ne tanta amb tan poques emissions de gasos d’efecte hivernacle, altres recorden el seu preu altíssim, els residus radioactius que genera i els danys devastadors que causen els accidents a les centrals.\nMolts governs del món estan fent pressió per aconseguir que l’energia nuclear formi part dels plans de reducció d’emissions per facilitar una transició energètica que suposa un repte titànic. En aquest sentit, la Unió Europea està debatent si la posa a la llista d’energies verdes, cosa que podria marcar el rumb d’un gran volum d’inversions i, també, ser un precedent important per a la resta del món. França, el país més dependent de l’energia nuclear del món i líder en tractament i reciclatge de combustible radioactiu, és la principal defensora d’aquesta opció. A l’altre costat, Alemanya lidera els qui s’hi oposen. A la resta del món, alguns països importants estan posicionant-se fermament a favor d’aquesta alternativa als combustibles fòssils. Si els Estats Units hi donen suport i la Xina està construïnt una dotzena de reactors per deixar de dependre del carbó, el Japó, deu anys després de l’accident de la central nuclear de Fukushima, també està tornant a impulsar-la.\nPrecisament, els accidents nuclears són el perill en què es pensa més sovint quan es planteja l’ús de l’energia nuclear. Tot i que n’hi ha hagut molt pocs –amb Txernòbil i Fukushima com els més greus–, els seus efectes catastròfics són més que coneguts. D’altra banda, però, també hi ha el problema del tractament de residus, de què cada any es produeixen milers de tones que hauran de ser emmagatzemades en llocs segurs i sense filtracions durant, com a mínim, centenars d’anys. Tot i això, el cert també és que aquesta opció és una de les més clares a l’hora de reduir les emissions de gasos d’efecte hivernacle i permetria evitar molts dels problemes –xarxa de distribució, impacte paisatgístic, estacionalitat…– de les energies renovables. En qualsevol cas, i al marge de l’opinió de la població, el debat entre els líders mundials continua obert.


Capítol 3. El sistema d'instal·lació\n3.1. Què hi ha de nou al sistema d'instal·lació?\n3.1.2. Instal·lació automatitzada\nEl sistema d'instal·lació oficial a Debian és el Debian Installer. Ens proporciona diversos mètodes d'instal·lació. Els mètodes dels que disposeu per instal·lar el vostre sistema dependran de la vostra arquitectura.\nLes imatges de l'instal·lador de bullseye es poden trobar junt a la guia d'instal·lació a la web de Debian .\nLa guia d'instal·lació també està inclosa al primer suport dels conjunts de DVD de Debian (CD/blu-ray), a:\nPot ser també voldreu comprovar les errates del debian-installer per obtenir la llista de problemes coneguts.\nS'ha fet molt desenvolupament a l'instal·lador de Debian des de el seu anterior llançament oficial a Debian 10 amb el resultat que s'han aconseguit millores tant al suport de maquinari com noves i excitants característiques.\nSi teniu interès en un visió general dels canvis detallats produïts des de buster, comproveu els anuncis de llançament de la beta de bullseye i els llançaments RC que trobareu a l'historial de notícies de l'instal·lador de Debian.\nLa guia d'instal·lació té un apèndix separat amb una extensa documentació de com utilitzar la configuració prèvia.\nCapítol 2. Què hi ha de nou a Debian 11 Capítol 4. Upgrades from Debian 10 (buster)


L'oposició guanya en les primeres eleccions amb participació femenina a Kuwait però cap dona no obté un escó\nPrimeres eleccions parlamentàries de Kuwait amb participació femenina. Amb tot, la victòria de l'oposició, que ha aconseguit la majoria dels escons del nou Parlament, ha convertit els islamistes en el principal grup de la cambra. A les eleccions celebrades aquest dijous, en què per primera vegada en la història de l'emirat les dones podien votar i ser elegides, els islamistes haurien aconseguit 21 dels 50 escons en joc. Tanmateix, cap de les candidates que concorrien als comicis ha resultat elegida, tot i que dels 249 candidats que es presentaven 28 eren dones i el 57% dels electors també.\n30/06/2006 - 09.19 Actualitzat 30/06/2006 - 12.59\nLes primeres eleccions parlamentàries de Kuwait amb participació femenina han suposat una victòria per als reformistes però una decepció per a les dones candidates, ja que no han aconseguit cap escó, segons els resultats oficials. A falta que es publiquin els noms dels escollits, l'agència de notícies estatal KUNA ha indicat que 36 dels 50 escons corresponen a reformistes, dels quals 21 formaven part del Parlament que l'emir Sabah al-Ahmed al-Sabah va dissoldre el passat mes de maig.\nCap de les 28 dones que s'hi presentaven entre un total de 249 candidats ha aconseguit prou vots per entrar a la cambra. Segons ha dit l'activista Iqbal Al-Ahmed a la televisió de Kuwait, "la societat necessita temps per acceptar les dones". Amb tot, ha afirmat: "Estic decebuda." I és que les dones constitueixen el 57% de l'electorat.\nEntre els reformistes hi ha des de musulmans fonamentalistes fins a liberals, passant per independents. De moment, encara no se sap si es mantindrà per tirar endavant les reformes.\nEs tracta de la primera vegada que les dones kuwaitianes han pogut votar en unes eleccions legislatives a Kuwait des que l'any passat van aconseguir el dret a sufragi.\nEl Parlament kuwaitià té poders legislatius i, per tant, els diputats poden posar límits a la tasca del govern, liderat per la família reial Al Sabah. Segons la Constitució, el gabinet ha de dimitir el primer dissabte després dels comicis per donar pas a la formació d'un nou govern en dues setmanes com a màxim.


La Botifarreria de Santa Maria del Mar\nc/ Santa María 4 (just a Santa Maria del Mar)\nT 933 199 123\nHoraris: 8:30 a 14:30 i de 17 a 20:30 (dissabtes tarda tancat)\nAquesta botiga que es un referent a Barcelona, on tracten amb igual cura el turista que entra guia en ma, que la senyora gran que en el moment de màxima afluència, baixa a la botiga per comprar 3 onces de cansalada.\nTots els productes són de gran qualitat i no desentonen de les famoses butifarres... de ceps, d'alls tendres, de trompetes de la mort....\nEn la foto (agafada de la seva web) el simpàtic i eficient equip.\nLa millor recomanació es que la visiteu en directe i mentre espereu que sigui el vostre torn, gaudiu de les vistes de les seves vitrines.\nELS PEIXOS 29 de juny de 2010 a les 17:28\nOstres...M´agrada molt tot aixo!!!!\nELS PEIXOS 29 de juny de 2010 a les 17:30\nSaps que es el que no m´agrada d´aquest blocs ?? Tenir que posar sempre una paraula clau per poder accedi.\nPepproductions 30 de juny de 2010 a les 13:28\nDons a mi la "Botifarreria de Santa Maria del Mar" no m'agrada gens, crec que generen més expectatives de lo que en realitat ofereixen... vaja una mena de cosa modernikis típica de la nova Barcelona.. no sé...potser em passo, però prefereixo algunes xarcuteries de la Boqueria o de Santa Caterina.\nRicard Sampere 1 de juliol de 2010 a les 0:01\nOstres Pep... jo sempre estic a punt per aprendre eh?... ;). De la botifarreria, el que compro són les butifarres que enumero al post i m'agraden. Santa Caterina també en soc client i la Boqueria també, tot i que allà em lio amb tan guiri i darrerament tendeixo més a Sta Caterina, malgrat no tenir cap lloc d'aviram tipus Avinova.. Però qualsevol suggeriment serà benvingut.\nELS PEIXOS 5 de juliol de 2010 a les 18:52\nAquesta botiga és més la propaganda que els hi han fet .....un dia et deixaré tastar botifarres de gustos perquè comparis...:-)))))\nLa botiga dels meus sogres ..és pa i botifarres ...:_))))\nSí que ens afecta ...perquè quan poses el comentari perquè surti et posa'n una paraula que tens que repetir...i ho trobo una mica lent.., però no passa res et visitaré igualment..._)))\nELS PEIXOS 5 de juliol de 2010 a les 18:53\nJa ho has arreglat, ja no fa falta la paraula màgica!!!!!Molt bé!!!\nRicard Sampere 6 de juliol de 2010 a les 0:26\nPerò pel que veig teniu el monopoli de l'alimentació de la teva zona... tu el millor peix... el teu home, el millor pa... i ara apareixen els sogres amb la millor butifarra... :).... segur que en tenen d'alls tendres tb?... i de trompetes de la mort?... es que sinó no em val eh?... :).\nELS PEIXOS 26 d’agost de 2010 a les 21:49\nRicard no havia vist aquest post des de el dia que ho vaig posar ....m'hi passat oi??\nSemble que jo sigui la llesta i que nomes nosaltres tinguem bon gènere....;.))))\nEl pa i les botifarres i els embotits van junts ...tot és a la mateixa botiga ....de botifarres ni han uns trenta gustos ,,,,però no sempre ni han de totes , és van canvia'n cada setmana ...per S'oposat que les d'alls tendres i de bolets hi son sempre!!!!!\nAh!!!! i de ni bon tros som els millor de tots ....bé amb el pa no se que dir-te ...el mes que ve ens donen el títol de mestre Artesa de Pa ....a mi no ...eh!!!!!!\nRicard Sampere 27 d’agost de 2010 a les 17:34\nDolors.. no dubto pas del que em dius. I amb la passió que ho expliques, estic segur de la qualitat dels productes. I enhorabona per lo de "Mestre artesà de Pa"... A bcn hi ha una moda de reactivar pans artesanals amb forns com el famós Baluart... Vull dir que aneu en la línia actual!.\nELS PEIXOS 28 d’agost de 2010 a les 20:43\n" Baluart" ho porta la filla del "Vell Solá" ( fabrica de pa Pre cuit ) que és va vendre a la Repsol ...no se si ho saps ....Jo ho hi sentit , tampoc ho se segur..\nRicard Sampere 28 d’agost de 2010 a les 23:20\nNo he anat mai al Baluart... però tothom en parla en positiu. El que tinc clar és que de marqueting en saben molt, doncs surten publicats arreu... Però pel que m'expliques, ja els ve de temps això dels negocis...\nAnònim 18 de desembre de 2011 a les 22:49\nsi eres amante de la buena carne te recomiendo Rabasseda carns selectes,muy interesante.\nRicard Sampere 19 de desembre de 2011 a les 13:52\nCrec q està al carrer Madrazo oi?. Prop d'Aribau... Gràcies.


Roldán admet "llums i ombres" en la gestió del Banc d'Espanya\nEl nou president de la patronal de la banca i fins fa poc director de regulació del Banc d'Espanya, José María Roldán, demana a Durão Barroso que no faci "simplificacions" sobre l'origen de la crisi i alerta que els baixos tipus d'interès poden generar noves bombolles\n2 min. Santander 18/06/2014 11:17\nEl nou president de l'Associació Espanyola de Banca (AEB) i fins fa poc director de regulació del Banc d'Espanya, José María Roldán, ha criticat aquest dimecres l'encara president de la Comissió Europea, José Manuel Durão Barroso, que va culpar justament el Banc d'Espanya d'atiar i negar la crisi. Roldán considera que "simplificacions" com les de Barroso "no l'encerten de ple pel que va ser una crisi no vista, no només a Espanya, sinó al món occidental". "La realitat és molt més complexa i rica", ha matisat des de Santander, on ha participat al curs d'estiu 'L'Europa que deixa la crisi', organitzat per la Universitat Internacional Menéndez Pelayo (UIMP) en col·laboració amb l'Associació de Periodistes d'Informació Econòmica (APIE) i patrocinat pel BBVA.\nEn aquest sentit, el president de l'AEB ha puntualitzat que Brussel·les també va tenir la seva part de responsabilitat perquè va mantenir uns baixos tipus d'interès en els primers anys de creació de l'euro que no s'adaptaven a una economia espanyola que llavors demostrava un gran dinamisme. "¿Quina va ser la contribució d'aquells baixos tipus d'interès fixats per a tota l'eurozona però que no encaixaven en totes les necessitats espanyoles en la creació d'una bombolla en el mercat dels actius immobiliaris?", ha preguntat de forma retòrica.\nEl risc de noves bombolles\nRoldán ha advertit que ara ens trobem en una nova etapa de baixos tipus d'interès que està previst que s'allargui durant temps, però que no creu que a Espanya hi haig risc d'una nova bombolla. Per a l'exregulador que ha empès la porta giratòria, els baixos tipus del Banc Central Europeu (BCE) poden servir per reactivar l'economia i apuntalar la recuperació de l'economia, però també poden generar bombolles en altres països de l'eurozona.\nSobre les declaracions de Barroso, el president de l'AEB considera que "és massa aviat" per treure conclusions de la crisi i del paper del Banc d'Espanya. "Com tota crisi va tenir llums i ombres, però no crec que fos l'única institució", ha conclòs, tot dient irònicament que algun dia escriurà un llibre sobre la crisi, "com tants altres".


Juguem els Divendres: Charriot Lords\nAbans de posar-nos a fer alguna cosa una mica més seriosa vàrem decidir fer un Charriot Lords, es com un Britania on van entra noves tribus, aquest cop a la mitja lluna fèrtil (zona de l'orient mitja) amb uns objectius específics com pot ser eliminar membres d'altres tribus, ocupar territoris, passar per territoris o senzillament sobreviure alguns torns.\nAixí podem veure com el taulell va canviat de color de manera molt constant sobre tot a la part central:\nUnes tribus anaven, altres venien, el poble escollit era apedregat per tothom a judea, els sumeris que només varen sortir un cop de sumer els va passar per sobre l'invasió caldea....\nFins i tot hi va haver una passada de frenada dels Libis mentre els Egipcis es preparaven per la temuda invasió Nubia.\nEs un divertimento que es fa amb dues nits que afegeix al Britania l'incertesa de qui mourà i que les tribus es van desgastant inexorablement, ja que no es poden generar noves peces. Esta molt bé que per contra de tenir un estricte ordre de moviment aquest vingui determinat per l'atzar. Es posen totes les tribus amb presència (que ja estan al taulell o que han d'entrar) en una tassa i aleatòriament es va traient a qui li toca moure.\nEs veritat que al no conèixer el joc ja tens prou feina per saber quins son els teus objectius i algun cop en deixes de lliure per les altres nacions, però no passa res.\nAl ser fàcil d'explicar i jugar es per tenir-lo present.\nPublicat per Ruben a 10:01


Normes i consells de seguretat del cotxet (16 a seguir) - Salut Infantil\nPrincipal/Salut Infantil/Seguretat del cotxet 101: Com mantenir el vostre cotxet segur\nSeguretat del cotxet 101: Com mantenir el vostre cotxet segur\nSabíeu que l'any 2016 es van atendre 10.000 lesions relacionades amb el cotxet a urgències? (1) ? Els cotxets són essencials per a gairebé tots els pares que volen mantenir-se mòbils després del part. Però no tots els pares coneixen els perills potencials que podria enfrontar un nadó mentre està assegut en aquests vehicles.\nLa millor manera d'evitar una lesió evitable és estar informat sobre la seguretat del cotxet. Si et sents aclaparat, potser fins i tot preocupat de fer alguna cosa malament, no estàs sol.\nPrimer, parlem de quin tipus de cotxet és segur en funció de l'edat del nadó. Fins que un nadó tingui prou força muscular bàsica per seure dret, el millor és un cotxet reclinable. Amb aquest tipus de cotxet, el teu bebè s'estirarà, de manera semblant a com descansa en un bressol o un bressol. Després de sis a set mesos d'edat, la majoria dels nadons són capaços de tolerar seure inclinat en un cotxet (2) . Un nadó més petit pot caure cap endavant i sortir d'aquest tipus de cotxet.\nConsells de seguretat per a cotxets\nCom mantenir el vostre nadó segur\nQuan es pot utilitzar un cotxet?\nNadons dormits i cotxets\nQuan espereu el vostre primer fill, hi ha moltes coses per recordar: és possible que ja tingueu una llista de verificació de sis pàgines. És probable que la compra d'un cotxet estigui allà en algun lloc, així que aquí teniu alguns consells de seguretat que cal recordar quan compreu i utilitzeu un:\nNo aparcaries un cotxe sense els frens posats, i el mateix s'hauria d'aplicar al teu cotxet. És molt recomanable involucrar-los sempre que us atureu o estigui inactiu.\nEls millors frens a utilitzar són els que consisteixen en mecanismes de bloqueig dins de les rodes en lloc dels que utilitzen pressió. (3) . Quan compreu-los, proveu-los: haurien de ser fàcils d'utilitzar, fins i tot quan porteu xancletes.\nTambé recomanem frens que bloquegen dues rodes en lloc d'una. Això proporcionarà una seguretat addicional.\nUna altra cosa a tenir en compte és on se situa la palanca del fre. Els cotxets mal dissenyats poden tenir un assegut al davant on un nen més gran pot arribar. Comproveu que estigui fora de l'abast del vostre fill.\n2.Cinturó de seguretat i arnès\nEls cinturons de seguretat i els arnesos són característiques crucials que cal tenir al cotxet, i ho hauríeu de fersempreutilitzar-los. Els nadons es mouen i es mouen. Fins i tot els nounats poden escapar quan no estan subjectats correctament.\nEl millor cinturó de seguretat per utilitzar és un arnès de cinc punts. Aquestes retenen el vostre nadó en llocs crucials: per sobre de les espatlles, a través de la cintura i entre les cames. Si el vostre nadó necessita suport addicional, enrotlleu-lo petitmantes per a nadonsi utilitzar-los com a para-xocs. Una vegada que el vostre nadó sigui capaç de rodar d'esquena a la posició del ventre, s'han d'eliminar aquests para-xocs.\n3.Anar ample a la base\nÉs imprescindible un cotxet robust. Alguns dels cotxets més moderns d'avui tenen bases primes, la qual cosa disminueix l'estabilitat. Una base àmplia garantirà l'equilibri òptim i reduirà les possibilitats de bolcar el cotxet.\n4.Ubicació de la cistella d'emmagatzematge\nUna cistella d'emmagatzematge a bord és fantàstica per a l'equipatge de mà; podeu utilitzar-la per al vostre equipatgebossa de bolquers, equipament o fins i tot de compres. Però algunes cistelles poden arribar a ser insegures de carregar a causa de la seva ubicació. Eviteu els cotxets amb una zona d'emmagatzematge descansant sobre les rodes posteriors.\nBusqueu una cistella que quedi baixa, cap a la part posterior, però davant de les rodes posteriors. Això evitarà que bolqui el cotxet quan estigui carregat.\nUtilitzeu sempre l'emmagatzematge\nNo pengeu mai bosses a les nanses tret que el vostre cotxet estigui dissenyat per a això. Si ho feu, el cotxet caigui cap enrere, i podria ferir el vostre nadó (4) .\n5.Compte amb el reposapeus bessó\nSi estàs comprant uncotxet doble costat a costat, eviteu aquells amb reposapeus individuals. La bretxa entre ells pot atrapar un dels peus del vostre nadó, causant una lesió. Opteu per un únic reposapeus que abasti tota l'amplada del cotxet (5) .\n6.Obertures de cames còmodes\nSi utilitzeu un cotxet per a un nadó, assegureu-vos que no es pugui lliscar per les obertures de les cames. Malauradament, això ha estat una causa d'estrangulació: els buits solen ser prou grans per a un cos, però no el cap d'un nadó. (6) . Per evitar aquest risc, comproveu que les obertures estiguin ajustades o hi hagi una manera de tancar-les completament.\nRecordeu fer servir sempre el cinturó de seguretat al cotxet per ajudar el vostre nadó a mantenir-se al seu lloc de manera segura i no deixar-lo mai sense vigilància mentre està al cotxet.\nNo tots els cotxets són fàcils de dirigir; alguns requereixen una correcció constant. Una funció de gir o bloqueig és una característica fantàstica a buscar en comprar.\nLa funció de gir fa que la majoria dels cotxets siguin fàcils de girar, fins i tot amb una sola mà. Quan necessiteu més estabilitat, utilitzeu la funció de bloqueig.\nPer provar la direcció, proveu d'empènyer el cotxet en línia recta amb una mà. Si es desvia cap a un costat, busqueu un altre model.\nQuan busqueu un cotxet, comproveu l'estabilitat. Inspeccioneu la distància entre eixos i assegureu-vos que és ample. A continuació, comproveu que el seient estigui baix dins del marc.\nSi teniu dubtes, poseu part del vostre pes a les nanses. Hauria de resistir la inclinació cap enrere, indicant un marc i rodes estables.\nMantenir el vostre nadó segur mentre està al cotxet implica més que posar-lo amb corretges. Aquí teniu maneres d'assegurar-vos que el vostre petit estigui protegit:\n1.No supereu els límits de pes\nEls cotxets no tenen límit d'edat, sinó que fan servir pes. Això es deu al fet que els nadons de la mateixa edat poden tenir pes completament diferents. Superar el límit pot fer que el buggy sigui inestable.\nTambé és essencial verificar el límit de pes si utilitzeu una taula de cotxet, un accessori per a nens més grans. Aquests no són per utilitzar-losnens més grans- la majoria tenen un límit de 50 a 55 lliures.\n2.Seguretat de la taula del cotxet\nSi ho etsutilitzant una taula de cotxeto una plataforma de peu, digueu al vostre fill que es quedi quiet. Els moviments sobtats, els salts o altres moviments poden afectar la direcció i l'estabilitat del cotxet.\n3.Estigueu sempre a prop\nNo deixeu mai el cotxet sense vigilància amb el vostre nadó dins. Pot rodar, fer-se massa calenta o el vostre petit podria lliscar-se i quedar atrapat. Estigueu sempre prou a prop per escoltar i veure el vostre nadó.\nEl meu petit odiava el cotxet; les joguines que penjaven de la barra de para-xocs eren l'únic motiu pel qual es va quedar. Tanmateix, és vital subjectar-los de manera segura, perquè no s'afluixin i caiguin sobre el vostre nadó.\nEs prefereixen fixacions de longitud més curta per evitar un estrangulament accidental.\nPodeu provar-ho estirant-los. Si les joguines es desprenen amb poca força, és probable que presentin un perill per a la seguretat.\n5.Eviteu la llum solar directa\nQuan aparqueu, intenteu trobar una mica d'ombra. Si estacioneu una estona, tingueu en compte el moviment del sol.\nÉs possible que el vostre cotxet tingui una capota, però encara es pot escalfar a sota. Les peces metàl·liques i de plàstic es poden cremar, i poden cremar-vos a vosaltres o al vostre nadó.\nUna altra cosa a evitar és col·locar una manta sobre la capota per cobrir el vostre nadó al davant. En fer això, estàs evitant la ventilació i augmentant lapossibilitats de sobreescalfament.\n6.Aneu amb compte en plegar\nAneu amb compte en plegar el cotxet i mantingueu el vostre fill a distància. Els dits petits queden pessigats a les frontisses.\n7.Comproveu que estigui completament desplegat\nSucceeix que els cotxets s'enfonsen espontàniament quan no estan completament desplegats (7) . Aquest és un altre perill potencial de seguretat. Assegureu-vos de llegir les instruccions sobre com plegar i desplegar.\nMolts dels cotxets d'avui fan un clic per indicar quan estan completament desplegats i segurs d'utilitzar. Abans de col·locar el vostre nadó a dins, agiteu-lo bé per comprovar que no es col·lapsarà.\n8.Compte amb els recordatoris\nCompte amb les retirades: es produeixen quan s'informa de diverses lesions o perills sobre un producte. Alguns exemples inclouen la separació de les rodes, els marcs col·lapsats, els cinturons de seguretat defectuosos, els frens defectuosos i el risc d'atrapament. (8) . El Comitè de Seguretat de Protecció del Consumidor informa periòdicament dels productes retirats (9) . Aquesta és una font fiable per revisar abans de comprar un cotxet.\nDesprés de comprar el cotxet, és bo registrar-lo amb el fabricant. D'aquesta manera, rebràs notificacions de primera mà de retirades.\nPodeu utilitzar un cotxet des del primer dia, però ha de proporcionar el suport correcte per a un nadó. El cotxet ha de tenir un marc robust i una bona suspensió per minimitzar els embussos, a més de tenir un seient totalment reclinable.\nPer al vostre nounat, hi ha tres tipus que podeu triar entre:sistema de viatge, marc de cotxet i accessori per a la mossa. Si aneu a desplaçar-vos una quantitat important en cotxe, el millor és un sistema de viatge o un marc de cotxet.\nEls sistemes de viatge són paquets tot en un. Obteniu un cotxet, un seient de cotxe infantil i una base per al vostre vehicle. Un marc de cotxet és només el xassís i requereix que compreu un seient de cotxe per a nadons compatible i separat.\nSi no viatgeu gaire en cotxe, o no viatgeu gens, opteu per un buggy que permeti els accessoris de la mossa. D'aquesta manera, el vostre nadó pot estirar completament pla i rebre el suport necessari.\nAllunya't decotxets de paraigüesper ara. Aquest tipus no permet un seient totalment reclinable, el que significa que no serà segur per al vostre nadó.\nQuan el vostre nadó pugui suportar el coll i asseure's (normalment al voltant dels 6 mesos), cal tenir menys precaució. Ara podeu fer servir el vostre cotxet sense mossa ni seient de cotxe per a nadons.\nDeixar que el vostre nadó faci la migdiada al cotxet mentre està fora no és una preocupació de seguretat sempre que preneu precaucions. Per als nadons, assegureu-vos que estiguin totalment reclinats, de manera que els seus colls es mantinguin recolzats. Si estan en aseient de cotxe, podeu utilitzar insercions especials o mantes enrotllades per evitar que s'enfonsin.\nEls nadons més grans haurien de romandre a l'arnès. Tanqueu les obertures de les cames si és possible per evitar que llisquin. Eviteu les mantes grans i mai els cobreixis la cara.\nConèixer la seguretat del cotxet és imprescindible per evitar lesions i accidents mentre es troba amb el nadó. Busqueu un marc estable, una base àmplia, frens òptims i una direcció suau. Eviteu sobrecarregar el cotxet i mai el deixeu sense vigilància mentre el vostre nadó estigui dins.\nT'encantarà viure aventures amb el teu bebè mentre veuen el món des del seu cotxet. I, la millor part és que pots tenir confiança que estaran segurs.


S'amplia la capacitat del transport públic a un 50% dels seients i a dos viatgers drets per metre quadrat La República\nS’amplia la capacitat del transport públic a un 50% dels seients i a dos viatgers drets per metre quadrat\nACN Barcelona.-El govern espanyol ha decidit ampliar la capacitat del transport públic, que fins ara estava limitada a un terç de l’ocupació total per prevenir contagis. A partir d’aquest dilluns, […]\nACN Barcelona.-El govern espanyol ha decidit ampliar la capacitat del transport públic, que fins ara estava limitada a un terç de l’ocupació total per prevenir contagis. A partir d’aquest dilluns, quan serà vigent l’ordre ministerial publicada al BOE d’aquest diumenge, es permetrà omplir fins a un 50% dels seients en els transports on tots els ocupants hagin d’anar asseguts, com poden ser autobusos o trens, i les empreses hauran d’adoptar les mesures que calguin per procurar la màxima separació possible entre els viatgers. Pel que fa a transports on es combinin seients i persones dretes, només es podrà ocupar un 50% dels seients i s’haurà de garantir la distància social prenent com a referència una ocupació màxima de dos viatgers drets per metre quadrat.\nA més, en el cas d’autobusos sempre s’haurà de mantenir buida la fila posterior al seient del conductor. Pel que fa a taxis, hi podrà haver dues persones per cada fila de seients exceptuant la del conductor, on només hi podrà viatjar ell. Serà obligatori l’ús de mascaretes a tot el transport públic.D’altra banda, com ja va informar el dissabte la Moncloa, als vehicles privats de fins a nou places, inclòs el conductor, hi podran haver dues persones per cada fila de seients –sempre equipats amb mascaretes-.En el cas de vehicles que només tinguin una fila de seients, com per exemple les cabines de vehicles pesants o furgonetes, també hi podrà anar un màxim de dues persones sempre que portin mascareta; en cas contrari, només hi podrà anar el conductor.L’ordre també estableix que totes les administracions competents per establir els horaris comercials als seus àmbits podran modificar-los si ho creuen necessari per reduir la intensitat de la demanda en hora punta.


Els sindicats xifren en un 90% el seguiment de la vaga de transports de viatgers | Diari Maresme\nLa UGT ha informat en un comunicat que el 10% restant correspon, aproximadament, als serveis discrecionals – transport escolar i de discapacitats -, que tenen uns serveis mínims del 100%. Per la seva banda, CCOO ha qualificat com un "èxit" l’inici de la vaga de transport de viatgers per carretera de la província de Barcelona. De moment, els treballadors mantenen la seva convocatòria per demà divendres, 30 d’octubre, i per als propers dies 12 i 13 de novembre.\nSeguiment i reivindicacions\nSegons les dades facilitades pels sindicats, els 8.000 treballadors i treballadores del sector afectats, tant dels serveis regulars i discrecionals – excepte les línies que disposen de conveni propi -, han secundat la vaga.\nSegons els sindicats, "el col·lectiu de conducció és un dels que, precisant gran responsabilitat i major exigència professional, té els salaris més baixos". Els treballadors també reclamen millors condicions, conciliant la vida familiar i laboral; reivindicacions que, segons manifesten, "no admeten demora i s’han de resoldre".


Comprar Ratafia dels Raiers 1L | Preu i opinions a Uvinum\nA la casa Distribucions Portet SA de la regió de Pobla del Segur, s'elabora el Ratafia dels Raiers 1L. És un licor en què es fa servir un ingredient poc convencional en aquests processos: les nous tendres combinades amb herbes com la menta, la sàlvia, la farigola i l'alfàbrega, entre d'altres.\nTots els ingredients han de ser acuradament macerats i després es destil·len en aiguardent. L'últim pas consisteixen en un procés d'envelliment de tres mesos en bótes de roure.\nPer gaudir-la a plenitud ha d'estar freda. És excel·lent per acompanyar receptes de pastisseria, els rostits o aliments coberts amb salses.\n70cl,\t200ml i\t75cl\nDescripció sobre Ratafia dels Raiers 1L\nColor: El seu to és caramel.\nOlor: En nas és aromàtica, amb notes de nous, barrejades amb aromes de plantes aromàtiques com espígol, farigola, menta, marialluïsa i alfàbrega.\nSabor: En boca és intensa i dolça.\nPRODUCTOR: Distribucions Portet. Des de 1883, aquesta empresa familiar va tenir els seus inicis en l'elaboració de licors, utilitzant tècniques artesanals que han romàs en el temps.\nDETALLS D'ELABORACIÓ: La producció d'aquest licor es porta a terme a partir de la maceració de nous tendres, juntament amb la destil·lació d'una selecció especial de 22 plantes aromàtiques, espècies i arrels com ho són la sàlvia, la farigola, la menta, la marialluïsa, l'alfàbrega i l'espígol, entre d'altres. La seva elaboració segueix la recepta tradicional de les cases de camp de Catalunya que han estat transmeses de generació en generació i que ha estat mantinguda en secret. Després de la seva maceració, el líquid resultant és decantat i són afegits l'alcohol, aigua i sucres abans de donar inici al seu envelliment, el qual es duu a terme en bótes de fusta durant prop de tres mesos. Es recomana prendre-la freda o amb gel, com digestiu, o com a complement en rostits o salses i addicionalment, proporciona un toc especial en l'elaboració de pastisseria o postres amb fruites.\nGRAU ALCOHÒLIC: 28%\nOpinions sobre Ratafia dels Raiers 1L\nLa teva puntuació de Ratafia dels Raiers 1L:Puntua Ratafia dels Raiers 1L:\nVeure mésAmado Carreras Doll., Oct 17\ndigestiu deliciosa de Catalunya!\nElke Van De Cappelle , Nov 15\nRatafia dels Raiers 200ml\nSi et va agradar Ratafia dels Raiers 1L, també pots gaudir de ...\nRatafia dels Raiers 1L en España\nSi vols comprar Ratafia dels Raiers 1L, a Uvinum trobaràs els millors preus de Licor de fruita Distribucions Portet.


Biologia 13/14: Clonació\nLa clonació pot definir-se com el procés pel qual s'aconsegueixen, de forma asexual, còpies idèntiques d'un organisme, cèl·lula o molècula ja desenvolupat. Es poden distingir dos tipus principals:\nDivisió d'embrions: es realitza en un estat inicial de desenvolupament en què les cèl·lules encara no s'han diferenciat (totipotents: capaç de formar individus complets). Éssers idèntics entre si, però diferents dels progenitors. Semblant a la formació de bessons monozigòtics.\nTransferència de nuclis: es transfereixen nuclis de cèl·lules no diferenciades a oòcits als quals prèviament s'ha extret el nucli (enucleats). Individus idèntics als que es desenvoluparien de cèl·lules embrionàries. També es poden transferir nuclis de cèl·lules somàtiques a òvuls, individus obtinguts idèntics a l'adult del qual procedeixen.\nUn grup de científics nord-americans ha aconseguit per primera vegada, mitjançant transferència nuclear, cèl·lules mare embrionàries amb el mateix ADN (clonades) d'un adult, que podrien diferenciar-se en teixits que un pacient necessités per un transplant.\nEls avantatges d'aquest procés són òbvies: ens permet crear teixits que implantar a pacients que pateixin alguna malaltia i investigar l'origen genètic d'aquesta. Però també hi ha un gran desavantatge: és un altre pas cap a la clonació humana, èticament qüestionada.


creARTivaInteractiu Cinema i Emocions. Un viatge a la infància | creARTiva\nL’obra Social “la Caixa” i la Cinémathèque Française presenten una exposició concebuda com un viatge a la infància. Una visió, a través del cinema, de les emocions tal com les vivim en els nostres primers anys de vida.\nL’interactiu que hem dissenyat per a l’espai educatiu proposa la creació d’una pel·lícula mitjançant la tècnica del stop motion.\nL’objectiu és transmetre una emoció mitjançant el cinema, combinant escenaris, objectes i músiques per crear la nostra pròpia visió de l’amor, por, ràbia, alegria, etc.\nQuina emoció expressarà la teva obra?


L'horari de Secretaria és de 9h a 13h i de 15h a 17h, de dilluns a divendres, seguint el calendari escolar.\nDurant el mes de juliol, de 9h a 14'30h. Al mes d'agost aquest servei romandrà tancat.\nSol·licitud títols oficials (ESO, Batxillerat, Cicles Formatius)\nPer poder sol·licitar el títol, heu de finalitzar i aprovar els estudis corresponents. A continuació heu de fer la petició de la titulació a la Secretaria del Col·legi i, en el cas dels ensenyaments postobligatoris, fer el pagament de la taxa corresponent a través dels terminals de SERVICAIXA o bé del portal de pagament de Caixabank.\nLliurament títols oficials\nL’alumnat rebrà una notificació per correu postal un cop els títols estiguin disponibles a la Secretaria del col·legi.\nPer a recollir la titulació els alumnes han de presentar el DNI/Passaport vigent i lliurar el rebut de pagament o certificat substitutori del títol. En cas de que vingui una altra persona haurà de portar una autorització signada i una fotocòpia del DNI/Passaport de l’alumne.\nPer sol·licitar certificats acadèmics, ho podeu fer presencialment a la Secretaria del Col·legi, a través del telèfon 933 351 600, o bé a través del correu electrònic xaloc@xaloc.org indicant el tipus de certificat necessari i el motiu de la sol·licitud. El certificat es lliurarà a la secretaria de l’escola en un termini d’uns 2 dies hàbils, a comptar des del dia de la sol·licitud.\nXaloc disposa d’una assegurança contractada per tot el seu alumnat i personal.\nPer a més informació, podeu contactar amb la Secretaria del Col·legi.\nAjuts individuals menjador\nEl Consell Comarcal del Barcelonès, convoca cada curs les beques menjador. A continuació teniu a disposició les bases i l’imprès de sol·licitud per a la concessió del ajuts per al Curs 2018-2019.\nPer a més informació, podeu consultar a la Secretaria del Col·legi. (CONVOCATÒRIA i SOL·LICITUD)\nEl Ministerio de Educación, Cultura y Deporte a través de la Generalitat de Catalunya, convoca cada any, les beques d’estudis postobligatoris.\nAquestes beques, van dirigides a estudiants de:\n-Primer i segon cursos de batxillerat.\n-Formació professional de grau mitjà i de grau superior.\n-Ensenyaments artístics professionals.\n-Ensenyaments artístics superiors.\n-Estudis religiosos superiors.\n-Estudis militars superiors.\n-Estudis d'idiomes en escoles oficials (inclosa la modalitat de distància).\n-Cursos d'accés i cursos de preparació per a les proves d'accés a la formació professional i cursos de formació específics per a l'accés als cicles de grau mitjà i de grau superior impartits en centres públics i en centres privats.\n-Formació professional bàsica.\nPer a més informació, podeu consultar a la Secretaria del Col·legi.\nSol·licitud Títols Oficials\nInstruccions per tramitar la sol·licitud ajuda de menjador\nImprès sol·licitud ajut de menjador 2018-2019.\nBeques per alumnes de nivells postobligatoris 2018-2019


“Pensar que als supermercats es compra bé de preu és enganyós” | esther vivas\n05/01/2015 at 11:41\nUn dels problemes que s’hi destaca és que els productes de supermercat recorren grans distàncies abans d’arribar al plat del consumidor: ‘A Catalunya importem el 60% dels aliments que consumim’, explica. I es refereix sovint a Mercadona, una empresa que critica fortament: ‘L’orxata del Mercadona en té poc, de valenciana’, ens diu. En aquesta entrevista Vivas també critica que es consumeixi massa carn, descriu el concepte de ‘sobirania alimentària’ i explica, per exemple, per què no veu amb bons ulls tots els productes que porten la paraula ‘ecològic’ a l’etiqueta.\n—Tots els supermercats es basen en un model de precarització laboral, d’extorsió de la pagesia, de comercialització d’aliments quilomètrics, etc. Es pot assenyalar que Mercadona és dels supermercats més importants d’avui a l’Estat espanyol. Això li dóna un poder molt gran a l’hora de fixar preus, a l’hora de remunerar a la baixa els agricultors, etc. Mercadona és més que un supermercat: significa poder, precarietat i un model de consum compulsiu. És l’exemple per antonomàsia d’una pràctica comercial profundament injusta que els altres supermercats també porten a terme.\n—Dieu que l’orxata que venen no és valenciana.\n—Mercadona és propietat del valencià Juan Roig i s’identifica com a motor de la recuperació econòmica i de la defensa del producte local. ‘Supermercats de confiança’, diu l’eslògan. Però, en realitat, quan Unió de Llauradors al País Valencià exigeix que l’orxata que es ven a Mercadona incorpori l’etiqueta que acrediti que és feta amb xufla de producció local, Mercadona s’hi nega. Això fa sospitar d’una manera molt clara que l’orxata de Mercadona en té poc, de valenciana i, en realitat, ve de l’Àfrica, com ha denunciat la Unió de Llauradors.\n—Pensar que als supermercats es compra bé de preu és enganyós, perquè hi acabes comprant més que no tenies pensat de primer. A més, als supermercats tot està organitzat perquè qui hi vagis i t’hi gastis diners. Hi ha uns productes reclam més barats, però que, en definitiva, són l’ham perquè no compris tan sols aquests productes, sinó molts d’altres.\n—Sí, veiem que un dels impactes dels supermercats és la desaparició del petit comerç i del comerç local, perquè no pot competir amb la gran distribució. Els supermercats tenen la capacitat d’oferir preus que ens poden semblar competitius, amb uns horaris comercials més flexibles i amb unes condicions laborals molt precàries. Això fa que avui la compra a les grans superfícies s’hagi generalitzat. Un 80% de la compra es fa als supermercats.\n—Un dels aspectes que denuncieu és que, malgrat que es produeixen més aliments que mai, no s’acaba la fam.\n—La fam és una realitat, i no tan sols als països del sud, sinó també al nord. La crisi econòmica colpeja moltes famílies i això porta a la desocupació, als desnonaments i també a dificultats per a comprar menjar. L’aberració més gran de la fam és que es dóna en un món de la sobreproducció d’aliments. Segons dades de les Nacions Unides, es produeix menjar per a dotze mil milions de persones i al planeta som set mil milions. La malnutrició és una altra de les cares dramàtiques del negoci del menjar, que també inclou problemes com el sobrepès o l’obesitat.\n—Un model d’agricultura de proximitat, pagesa i ecològica s’ha demostrat que és més eficient que no pas l’agricultura industrial i transgènica. Una agricultura de proximitat permet una relació molt més directa i més bon accés a la producció de menjar. Una agricultura ecològica basada en llavors locals i en mans de la pagesia afavoreix l’autonomia pagesa en relació amb allò que es cultiva. Això implica no dependre de les grans empreses.\n—Els productes recorren milers quilòmetres abans d’arribar al plat.\n—Aquest és un dels impactes d’una agricultura que depèn tant del petroli. Aquest sistema fa que importem productes de l’altra punta que, de fet, aquí ja es produeixen. I els productes no sols viatgen del sud al nord. També hi ha molts mercats del sud envaïts per productes de multinacionals europees i nord-americanes subvencionades. Els aliments quilomètrics o viatgers mostren la irracionalitat del sistema.\n—El tenim aquí a Catalunya. Estem preocupats pel vet rus, perquè no permet que es vengui la poma de Lleida a Rússia, mentre que aquí importem pomes de la Xina o de Xile. No tindria més sentit que a la Xina o a Xile mengessin les seves pomes i aquí les nostres? Les grans empreses prioritzen les exportacions, en lloc d’afavorir una producció i una comercialització locals. A Catalunya importem el 60% dels aliments que consumin.\n—Aquests darrers temps hi ha hagut més interès de la població pels productes locals, de proximitat i ecològics. Els escàndols alimentaris que reiteradament han anat apareixent des de les vaques boges a la grip aviària fan que cada vegada més gent vulgui saber què menja realment. Tot amb tot, els percentatges d’aquest altre consum encara són baixos.\n—Veiem sovint el mot ‘ecològic’ escrit en un envàs.\n—Crec que és important d’assenyalar que l’alimentació ecològica no tan solament s’ha de basar en una etiqueta que certifiqui que aquell producte és lliure de transgènics o de pesticides químics de síntesi, sinó que també és fonamental que incorpori un valor social. Fàcilment els supermercats o les grans empreses poden integrar aquestes alternatives com una opció de màrqueting, sense cap canvi social.\n—Sí, ens han promogut una dieta basada en el consum de proteïna animal: es consumeix molta carn i de mala qualitat. Tots els caps de bestiar que es produeixin cal que algú els consumeixi. A Catalunya pràcticament hi ha tants caps de bestiar de porc com persones. Hi ha més de sis milions de porcs a Catalunya, i això té un impacte molt fort. La indústria ramadera és un dels principals emissors de gasos d’efecte hivernacle. El model també contamina la terra i els aqüífers.\n—Enfront d’un model d’agricultura i alimentació que no funciona, consisteix a retornar la capacitat de decidir sobre allò que es cultiva a la pagesia i als consumidors. Implica defensar una agricultura local i de proximitat, ecològica, pagesa, que promogui varietats autòctones. La demanda política catalana que hi ha actualment al voltant del dret de decidir, també cal reivindicar-la a l’agricultura i l’alimentació.\nEntry filed under: 02 | El negocio de la comida, web. Tags: agricultura, sobirania alimentària, supermercats.\nSe publica la 2a edición de ‘El negocio de la comida’\tCuando es más fácil comprar una pistola que un tomate


03/01/2017 A Catalunya s’han venut 177.915 automòbils de turisme, un 9,5% més que l’any anterior.\nMiquel Donnay, president del Gremi del Motor destaca en primer lloc la conveniència d’adoptar mesures eficients per modernitzar el parc automobilístic amb ajudes a la renovació de vehicles més que amb prohibicions que afecten especialment a una part de la població que té dificultats d’accés a un transport públic per desplaçar-se. I en segon lloc, destaca que l’automoció està entrant en un procés de revolució, que es vertebra sobre tres eixos: la introducció progressiva del motor elèctric, la introducció de nous elements que faciliten una conducció més autònoma i vehicles que cada vegada més, interaccionen amb la calçada i altres vehicles “Internet de les coses”.\nJaume Roura, president de FECAVEM i de la patronal dels concessionaris Faconauto, va afirmar que "el mercat en 2016 s'ha comportat exactament tal com des Faconauto havíem previst en un principi. d'aquesta manera, la dada final de matriculacions ens ha acostat a xifres que podem considerar com de "velocitat de creuer" per al nostre sector i en una economia com l'espanyola. En aquesta línia, no contemplem grans canvis en el volum de matriculacions al llarg dels dos propers exercicis, quedant-nos lleugerament per sobre de 1,2 milions d'unitats matriculades. Així, la valoració general de l'any que acabem de tancar és positiva i, pel que fa als concessionaris, podem, però amb molta cautela, donar per aparcada la crisi, tot i les dificultats que encara arrosseguem.\nUn altre dels nostres grans reptes, des de la unió de les quatre associacions sectorials i treballant estretament amb les administracions públiques, és impulsar una renovació intensiva i continuada del parc automobilístic espanyol, l'edat mitjana ja frega els 12 anys. Aquesta és, en gran mesura, la millor solució al problema de la qualitat d'aire, i esperem que així ho entenguin els nostres governants.\nDurant aquest any, les motocicletes matriculades a Catalunya sumen 44.169 unitats, el que representa una pujada del 22,10% respecte al mateix període de l’any anterior. Durant el mes de desembre, s’han matriculat 4.509 motos, més d’un 83,29% de més.\nLa raó d’aquest augment tant significatiu que es concentra en aquest darrer mes de desembre té a veure principalment amb l’entrada en vigor de la normativa anticontaminació Euro 4 per als vehicles de dues rodes. Moltes marques i concessionaris han donat moltes facilitats a la compra d’una moto.\n02/12/2016 El sector reclama al Saló Ocasió mesures efectives per tal de renovar el parc automobilístic\nBarcelona, 2 de desembre de 2016. Els experts que han pres part en la Jornada "Sostenibilitat i comerç de vehicles. I què passa amb l'elèctric?" celebrada avui en el marc del Saló Ocasió de Fira de Barcelona, han manifestat la necessitat que es posin en marxa mesures per afavorir la renovació intensiva del parc automobilístic, ja que aquesta seria la millor manera per millorar la qualitat de l'aire a les ciutats.\nDes d'avui i fins al’11 de desembre, al recinte de Montjuïc acull la 36ena edició del Saló Ocasió que, organitzat per Fira de Barcelona i amb el suport del Gremi del Motor i de la Federació Catalana de Venedors de Vehicles a Motor (FECAVEM), posa a la venda més de 2.500 cotxes seminous.\n01/11/2016 El mes d’Octubre presenta una evolució favorable amb una pujada moderada de vendes\nEl mes d’Octubre presenta una evolució favorable amb una pujada moderada de vendes\nA Catalunya la xifra de matriculacions d’automòbils de turisme ha estat de 14.832 vehicles el que representa una pujada moderada del 5,46% més respecte del mateix mes de l’any anterior. El conjunt del mercat d’automoció presenta una evolució favorable mantenint una dinàmica positiva. Tal i com estimàvem, la tendència és de moderació.\nUna anàlisi propi elaborat partint de les dades facilitades per Marketing System Iberia (MSI) i pel Gremi del Motor/Fecavem, indica un augment de vendes del 5,46% més a Catalunya, lleugerament superior al 4% en el conjunt del territori espanyol.\nLa matriculació d’automòbils de turisme acumula doncs una pujada del 10.73% enguany el que representa un total de 147.097 unitats entre turismes i 4x4.\nLa província de Lleida és la més dinàmica, amb un augment del 10,45%\nEn el quadre adjunt apareixen per mercats les dades del mes i l’acumulat anual.\nLa matriculació de vehicles de 2 rodes manté un nivell de matriculacions força positiu.\nEn el que portem d’any, les motocicletes matriculades a Catalunya sumen 38.650 unitats, el que representa una pujada del 14,8% respecte al mateix període de l’any anterior. Durant el mes d’octubre, s’han matriculat 3.835 motos, més d’un 14,1% de més\nEls ciclomotors mantenen una tendència de creixement important i molt favorable ja que s’han venut un 13,98% més que el mateix mes de l’any anterior i que situa la xifra en 2.885 unitats venudes amb un 22,45% d’augment acumulat anual.\nMiquel Donnay, president del Gremi del Motor celebra l’acompliment del pronòstic que el mercat d’automòbils arribi a 1,1 milions de matriculacions per a aquest any, en línia amb les previsions del sector. Es declara preocupat per l’alentiment del canal particular, que ha perdut empenta i que es quantifica en un percentatge de -2%. “La renovació de flotes dels concessionaris o automatriculacions, de la resta d’empreses i les de lloguer són una solució conjuntural. Cal un nou pla d’ajut a la compra o una fiscalitat més favorable, sobre tot si tenim en compte que el sector de l’automoció revitalitza l’economia i l’ocupació general.”\nJaume Roura, president de FECAVEM i de la patronal dels concessionaris Faconauto, va afirmar que "El mes s'ha tornat a salvar per les matriculacions d'última hora i pel fort increment de la cadena d'empreses llogadores, cosa que també va passar al setembre. Cal destacar el "canal" de automatriculacions, que han suposat aproximadament el 10% del mercat a l'octubre. La automatriculació d'automòbils ha de ser una pràctica puntual per donar sortida a les unitats encallades, però no es pot convertir en una solució habitual per arribar a objectius de vendes. D'altra banda, el mercat s'està veient afectat per la falta del PIVE, que seguia mobilitzant compradors. En qualsevol cas, mantenim la previsió de tancament d'any en una mica més d'1,1 milions d'unitats, encara que dóna la sensació que, de moment, el mercat espanyol s'ha estabilitzat i, gairebé, tocat sostre. De cara als dos pròxims anys, les matriculacions seguiran creixent, però de manera molt moderada. Tot el que sigui mantenir-se per sobre del milió de vendes és una bona notícia, tot i que el nivell d'envelliment del nostre parc hauria de donarnos marge".


Fins a vuit morts en un atac a una seu de l'oposició\nEls resultats de les presidencials, en suspens\nUna acció en unes oficines del candidat opositor a la capital deixa fins a vuit víctimes. L'ONU adverteix els dos presidenciables que evitin declaracions que generin violència\nREDACCIÓ Abidjan 02/12/2010 13:40\n651x366 Un policia de l'ONU abandona la seu de l'oposició que ha patit l'atac. / REUTERS Un policia de l'ONU abandona la seu de l'oposició que ha patit l'atac. / REUTERS\n651x366 Un partidari del president sortint s'endú els papers amb els resultats provisionals. / THIERRY GOUEGNON/REUTERS Un partidari del president sortint s'endú els papers amb els resultats provisionals. / THIERRY GOUEGNON/REUTERS\n651x366 L'ONU ha desplegat 8.000 cascos blaus a Costa d'Ivori. / THIERRY GOUEGNON/REUTERS L'ONU ha desplegat 8.000 cascos blaus a Costa d'Ivori. / THIERRY GOUEGNON/REUTERS\nLes Nacions Unides han advertit als dos candidats de les eleccions presidencials de Costa d'Ivori que s'abstinguin de fer crides que puguin incitar a la violència. De fet, la web de notícies de la BBC ha informat que una oficina a Abidjan del líder de l'oposició, Alassane Ouattara, ha estat atacada aquest dimecres a la nit i ha deixat almenys quatre morts, tot i que el setmanari 'Jeune Afrique' assegura que pot arribar a vuit. El país i la comunitat internacional esperen l'anunci dels resultats de la segona volta, després que hagi acabat el termini fixat.\nL'ONU també s'ha sumat a les crides de la Unió Africana, la Unió Europea i els Estats Units perquè es publiquin al més aviat possible els resultats d'aquests comicis. La comissió electoral que s'encarrega d'anunciar-los no ha pogut per impediments de partidaris del president sortint, Laurent Gbagbo.


La pluja pot deixar 200 litres per metre quadrat fins dijous en punts del Montsià, el Baix Ebre i la Terra Alta - EbreDigital.cat\nEl Servei Meteorològic de Catalunya ha emès un avís per acumulació de pluja a les Terres de l’Ebre. En concret, l’episodi afecta les comarques del Montsià, el Baix Ebre i la Terra Alta on és possible que s’acumulin 200 litres per metre quadrat des d’aquest dimarts i fins la matinada de dijous. A més, es pot superar el llindar d’acumulació de pluja -de 100 litres per metre quadrat en només 24 hores- en aquestes comarques. Protecció Civil manté el pla Inuncat en fase de prealerta. D’altra banda, el Meteocat també ha emès un avís per mala mar entre dimarts i dijous, amb onades que podran superar els dos metres i mig d’altura, i mar de fons de llevant.


Lector de Maragall: Més sobre el Dimecres de Cendra\nPublicat per Ignasi Moreta a 3/10/2011 10:36:00 p. m.\nTeresa Costa-Gramunt 12 de març de 2011 a les 15:50\nNo hi ha vida més plena sense una mort prèvia, com com no hi dia sense nit (en llenguatge cristià no hi ha resurrecció sense la mort en la creu). El dimecres de cendra vindria a ser, doncs, com l'aurora de dits de rosa, el pas, la porta d'un estadi a l'altre. Parlo en sentit espiritual que, està clar, té el seu reflex en la vida quotidiana. El gran poeta Maragall ho sabia, ho vivia. Els seus poemes ens ho mostren.\nAnònim 19 de maig de 2011 a les 23:08\nHe arribat al teu blog buscant informació sobre aquest poema. Avui he visitat l'exposició de Joan Maragall al Palau Moja i m'ha impactat especialment aquest poema. Encara que l'audio del Cant espiritual no ajudava a concentrar-se, després de llegir-lo un parell de cops he copsat el sentit del poema (l'he trobat preciós): com la paraula il.luminada per la poesia reviu en la lectura posterior i, per extensió, el propi autor. Per uns moments m'he sentit íntimament lligat al poeta.


Els ajuts escolars i de menjador es podran sol·licitar del 9 de maig al 4 de juny - Ajuntament de Montcada i Reixac\nData i hora oficial 17.02.2019 | 03:27\nEls ajuts escolars i de menjador es podran sol·licitar del 9 de maig al 4 de juny\nDilluns, 30 d'abril de 2018 a les 08:00\nPer tercer any consecutiu, les famílies de cada centre educatiu tindran unes dates concretes durant aquest termini per formalitzar-ne la petició.\nLes famílies que vulguin beneficiar-se d’un ajut escolar que atorga l’Ajuntament de Montcada i Reixac i/o d’una beca de menjador per al curs acadèmic 2018-2019, que dóna el Consell Comarcal del Vallès Occidental, han de fer-ne la petició entre el 9 de maig i el 4 de juny. Com l'any passat, les famílies hauran de presentar una única sol·licitud per a ambdós conceptes i registrar-la a l’Oficina d’Atenció Ciutadana (OAC), en l’horari habitual del servei, ubicat a la planta baixa de l’edifici consistorial (avinguda de la Unitat, 6).\nPer tercer any consecutiu, les famílies tindran unes dates concretes per presentar les sol·licituds. Del 9 al 15 de maig, ho podran fer les famílies d’El Viver i de l’institut La Ferreria; del 16 al 22 de maig, les d’El Turó, Mestre Morera i els instituts La Ribera i Montserrat Miró; del 22 al 28 de maig, els centres escolars Elvira Cuyàs, Font Freda, Mas Rampinyo, Mitja Costa i Ciutat Comtal; mentre que del 29 de maig al 4 de juny serà el torn per a les famílies de les escoles Reixac, Fedac, Ginesta, La Salle i les que portin els seus fills a centres fora de Montcada i Reixac. Els 5 i 6 de juny es resoldran les possibles incidències. Els impresos necessaris per tramitar els ajuts es poden recollir als centres educatius del municipi o bé, descarregar-los del web municipal, www.montcada.cat.\nLes bases i la convocatòria dels ajuts per a material escolar i sortides es van aprovar al Ple d'abril, celebrat el dia 26, amb una inversió municipal de 80.000 euros, la mateixa que per al curs anterior. Hi poden optar aquelles famílies residents i empadronades a Montcada i Reixac amb fills/filles que estiguin escolaritzats en centres públics o concertats del municipi o de fora i que estudiïn educació infantil, primària o secundària obligatòries. Les sol·licituds, degudament signades, s’han d’acompanyar de fotocòpies de tota la documentació requerida (consulteu a www.montcada.cat) i amb el DNI/NIE i fotocòpia de la persona que demana l’ajut. El resultat de les sol·licituds es donarà a conèixer durant el mes de setembre, a l’inici del pròxim curs escolar. Les bases dels ajuts del menjador les podeu consular a www.montcada.cat o bé, al web del Consell Comarcal, www.ccvoc.cat.\nL'Ajuntament aporta 110.000 euros per complementar les beques menjador\nDarrera actualització: 30.04.2018 | 08:11\nLes beques menjador les gestiona el Consell Comarcal Autoria: Montcada Comunicació .\npdf Informació i calendari de les beques escolars i de menjador per al curs 2018-2019\n31,79KB pdf Full de sol·licitud de les beques escolars i de menjador per al curs 2018-2019\n213,83KB pdf Model d'autorització beques escolars i de menjador per al curs 2018-2019\n77,11KB doc Autorització de les dades, beques escolars i de menjador 2018-2019\n135KB pdf Documentació necessària per sol·licitar les beques escolars i de menjador 2018-2019


...... hectornadal: dilluns i dimarts\nBé, com que ja anem una mica justos de temps, no puc dedicar gaire temps ni puc exposar els entrenaments diariariament, tot i que intentaré que així sigui.\nEl dilluns vaig fer una bona trisessió, ja que vaig fer el rodatge de 50' que tenia pensat fer amb els exercicis de tècnia corresponents, després vaig fer la sessió de gim i finalmen vaig poder fer la piscina.\nEl rodatge, a diferència de la setmana anterior va ser més cómode de sensacions ja que en cap moment, vaig notar fatiga a les cames. El gim, fent la mateixa intensitat que la setmana passada, ja no implica carregar muscularmant ni articularment. La natació jo no m'es extranya. En definitiva, que de mica en mica ens anem adaptant a l'entrenament de forma òptima.\nAhir en canvi, només vaig fer la sessió de natació, això si, una mica més llarga del que he anat fent durant aquests dies, 400 varia, 10 x 10 R d/10", 600 p/b/t, 4 x 50 F (25est-25cr) i 100 suaus, en total 2300m.\nAvui, sessió de 50' de trote amb la tècnica correponent i després, tot seguit, 1500 de crol continu.\n"amanecer" a 170\ncórrer i més córrer


L’AJUNTAMENT DONA SUPORT A L’OBERTURA DEL CENTRE D’INTERPRETACIÓ DEL SANT CALZE EN L’ANY JUBILAR\nEmiliano García: “La idea és que siga un centre d'interpretació durant tot l’any jubilar i que el pelegrí trobe ací el seu lloc d’acolliment”\nL’Ajuntament dona suport a la reobertura d’Aula Greal, un centre d’interpretació del Sant Calze de la Catedral de València, considerada la copa que va utilitzar Jesucrist per oficiar l’últim sopar amb els seus apòstols. L’Aula Greal és “un espai cultural dissenyat per acollir els pelegrins interessats a conéixer una de les relíquies més importants de la cristiandat”, segons ha destacat el regidor de Turisme, Emiliano García.\nLa cooperació entre l’Ajuntament, Visit València i l’associació cultural El Camí del Sant Greal “ha permés la reobertura del local ara que se celebra el segon any jubilar del Sant Calze”, ha indicat el regidor de Turisme. L’acte inaugural del centre s’ha reduït al mínim a causa de les condicions sanitàries actuals. La directora de continguts de l’Aula Greal, Alicia Palazón, ha exercit com a amfitriona i han assistit l’edil Emiliano García, la presidenta de l’associació cultural El Camí del Sant Greal, Ana Mafé, i el custodi zelador del Sant Calze de la Catedral de València, Álvaro Almenar.\n“La idea és que siga un centre d’interpretació durant tot l’any jubilar i que el pelegrí trobe ací el seu lloc d’acolliment”, ha destacat Emiliano García. “L’Ajuntament dona suport al centre d’interpretació perquè ho considera una aposta estratègica a l’hora d’atraure el tipus de turista que es pot sentir interpel·lat per la relíquia”.\nPer la seua part, Ana Mafé, autora de la primera tesi doctoral sobre el Calze, ha documentat el periple de la relíquia i ha traçat un camí del Sant Greal. L’Aula Greal busca oferir a pelegrins, curiosos, visitants i veïns de València l’oportunitat de conéixer la història d’esta relíquia. Mafé ha subratllat el tipus de “turisme familiar” que atrau el Sant Calze, és “una opció a considerar en els difícils temps de pandèmia que travessem”. La historiadora sosté que la ruta del Sant Greal “s’estén com a un projecte d’àmbit europeu que inclou albergs, senyalització, activitats culturals i constituïx una oportunitat per a la ciutat de València”.\nLA HISTÒRIA DEL CALZE\nLa tradició sosté que el got d’àgata datat al segle I que descansa en la capella del Sant Calze va ser portat a Roma per Sant Pere i el van conservar els successius papes fins a Sixt II quan, per mediació del seu diaca sant Llorenç, oriünd d’Espanya, va ser enviat a Osca al segle III per lliurar-lo de la persecució mampresa per l’emperador romà Valerià.\nDurant l’ocupació musulmana d’Espanya va romandre ocult a la regió del Pirineu i, finalment, al monestir de Sant Joan de la Penya, a Osca. La relíquia va ser entregada en 1399 al rei d’Aragó Martín l’Humà. El seu successor Alfons V el Magnànim va entregar el calze a la Catedral de València l’any 1437 quan va partir cap a Nàpols.


Notícies - Els santcugatencs que concorren aquest 10-N\nEls santcugatencs que concorren aquest 10-N\nSón 13 els santcugatencs que opten a un escó\nGairebé 62.000 santcugatencs tenen una cita amb les urnes (10/nov/19)\nEn total són 13 santcugatencs / Foto: Cugat Mèdia\nel 10/nov/19 Pau Vázquez Eleccions Espanyoles 2019 10-N PDF\nUn total de 13 santcugatencs concorren a les eleccions espanyoles d'aquest diumenge. La majoria de partits han optat per repetir les llistes dels darrers comicis amb petits canvis en algun cas. El més significatiu és el cas de Raül Romeva, que no es podrà presentar per ERC a les llistes del Senat arran de la sentència del Tribunal Suprem. La gran novetat és la incorporació de la CUP-PR, que per primera vegada es presenta a unes eleccions generals i ho fa amb els santcugatencs Ignasi Bea i Núria Gibert, de número 11 i 31 respectivament. A més, Alfredo Bergua puja una posició a la llista del PP, fins al vuit, i Ignacio Rigau s'incorpora com a 11. Vox aporta dos noms santcugatencs nous, Felicidad Morera i Nerea Andrés.


SocietatZPortada DerechaZResto 8 gener, 2018 CatDialeg.cat 0\nInici » Historic » Mor Antoni Subirà als 77 anys, fundador de CDC i conseller en diversos governs de Pujol\nL’exconseller Antoni Subirà ha mort aquest diumenge a l’edat de 77 anys. Subirà va ser fundador de Convergència Democràtica de Catalunya en la clandestinitat, juntament amb Miquel Roca i Junyent, Anton Canyelles i Jordi Porta, i diputat de CiU al Parlament durant les primeres quatre legislatures (durant la dècada dels 80 i fins a principis dels 90), i portaveu del grup parlamentari entre el 1982 i el 1989. De fet, Subirà va ser un dels primers diputats després de la restauració de la democràcia i de les institucions catalanes.\nDurant la seva etapa en política, va ocupar les carteres d’Indústria i Energia (1989-1996), Comerç i Turisme (1996-2002), en diversos governs de Jordi Pujol. Va ser conseller fins al 2002, i també va impulsar la internacionalització del sistema productiu català, i nombroses infraestructures tecnològiques avançades de servei en diferents sectors.\nEs va doctorar per l’Escola d’Enginyers de Terrassa (1962) i va obtenir un màster en ciències al Massachusetts Institute of Technology de Cambridge (1965). Posteriorment, es va incorporar a l’Institut d’Estudis Superiors de l’Empresa, l’IESE, per dirigir un màster. Va ser president del consell d’administració del diari Avui (entre el 1979 i el 1988), i el 2003 va ser condecorat amb l’Ordre del Sol Naixent amb Raigs d’Or i Insígnia de Coll del Japó. A principis del 2016 va ser nomenat president del Patronat de la Fundació Enciclopèdia Catalana en successió de Jordi Porta.\nDiversos membres del PDECat han mostrat les seves mostres de condol a través de Twitter.\nHa mort el conseller Antoni Subirà. Li devem moltes coses, especialment el paper internacional exitós de Catalunya en política de clústers. DEP\nColpit per la notícia de la mort d’ @AntoniSubira qui fou conseller de la Generalitat. Una gran persona i un gran patriota. D.E.P https://t.co/plSX41XSo3\n— Jordi Turull i Negre (@jorditurull) January 7, 2018\nMor el Conseller Antoni Subirà. Patriota, honest, compromès. Una persona clau per entendre l'agenda modernitzadora d'aquest país. ACS\n— Josep Rull i Andreu 🎗 (@joseprull) January 7, 2018\nTristos per la mort del conseller Antoni Subirà. Ningú com ell va saber interpretar la força de la indústria catalana, la competitivitat del nostre teixit econòmic i la necessitat que la Catalunya industrial es fes un lloc al món. Descansi en pau\n— Marta Pascal (@martapascal) January 7, 2018\nTotalment d acord, i recordo els dies compartits amb ell al @IGuttmann . Tot el meu reconeixement. https://t.co/W2ccZQMLc5\n— David Bonvehí (@davidbonvehi) January 7, 2018\nEns ha deixat @AntoniSubira , un dels homes intel·ligents i compromesos que foren claus en la reconstrucció del país DEP pic.twitter.com/jp6gwiMSEB\n— carles campuzano (@carlescampuzano) January 7, 2018\nCatalunya910 catdialeg1989 CDC101 Jordi Pujol39


El Palau de la Música reubica la major part de la programació a les Arts per a reformar l'edifici - Diari La Veu\nEscriba el número 316628\n16 setembre 2019 17:27h\nLa regidora de Cultura, Glòria Tello, assegura el Palau necessita actuacions per a ser modernitzat "30 anys després de la seua construcció". / DANIEL GARCÍA-SALA\nVALÈNCIA. El Palau de la Música ha reubicat definitivament en distints espais de la ciutat la programació prevista per a enguany per a renovar les instal·lacions de la sala Iturbi i la sala Rodrigo; aquesta última va patir un despreniment de part de la coberta acústica del sostre i va obligar a traslladar els espectacles prevists per als últims mesos de l'any. L'auditori del Palau de les Arts, la Llotja de la Seda, el Teatre Principal, el Palau de Congressos, l'Almodí, El Teatre el Musical (TEM) i l'Espai Rambleta són, fonamentalment, els espais culturals que acolliran la programació per a la temporada 2019-2020.\nAixí ha informat la regidora de Cultura, Glòria Tello, que ha explicat que el Palau necessita actuacions per a ser modernitzat "30 anys després de la seua construcció". "Estem parlant d'unes obres de gran envergadura, que convertiran el Palau de la Música en un espai referent a l'estat espanyol", ha dit Tello.\nEl Palau de les Arts és el centre on més concerts es desenvoluparan, amb 23 programats, i el Teatre Principal de València i el Palau de Congressos acolliran, entre els dos, sis concerts més. En total, els 29 concerts d'abonament de què consta la pròxima temporada. El Teatre el Musical, l'Espai Rambleta i La Mutant albergaran els altres cicles de la programació. Hi haurà dos tipus d'abonament, un general i un altre específic de l'Orquestra de València, amb els seus corresponents preus de localitats soltes. La venda d'abonaments i localitats tindrà lloc a finals del present mes de setembre.\nEl Palau de les Arts serà el que rebrà també el concert del 9 d'Octubre, dirigit per Ramón Tebar, que se celebrarà el 8 d'octubre. També acollirà el concert del Premi Iturbi d'enguany, amb Rubén Gimeno, que tindrà lloc el 27 de setembre. L'abonament comença el 22 d’octubre a l'Auditori de Les Arts, amb l'Orquestra de València, l'Escolania de la Mare de Déu dels Desemparats, el Cor de Xiquetes de l'Orfeó Català i María José Montiel, dirigits per Ramón Tebar, interpretant la Simfonia núm. 3 de Mahler.\nLa formació simfònica valenciana també pujarà al Palau de les Arts durant aquesta temporada. Els concerts els reprendrà el 31 d'octubre, dirigida per Pablo Heras Casado, amb el Concert de piano núm. 1 de Beethoven. La programació continua el 14 de novembre amb Karel Mark Chichoni i Boris Giltburg; el 21 de novembre amb Tebar i les simfonies núm. 9 i 10 també de Beethoven; el 28 de novembre amb Tebar i el violoncel·lista Mischa Maisky; el 12 de desembre amb Eiji Oue i el 20 de desembre amb Tebar i el tenor Joseph Calleja.\nL'any musical de l'Orquestra de València comença el 6 de febrer amb Tebar i el pianista Juan Pérez Floristán; continua el 28 de febrer amb Alexander Soddy i la flautista Maria Dolores Vivó; després, el 27 de març amb Tebar, la violinista Viktoria Mullova i la soprano Ofelia Sala; el 7 de maig amb la batuta Francisco Coll, i el 19 de juny amb Tebar i el pianista Uri Caine.\nAl Teatre Principal, l'Orquestra estarà present el 17 d'abril, dirigida per Jordi Francés i amb el pianista Carlos Apellániz, dins del Festival Ensems; el 14 de maig, amb el director Enrique Arturo Diemecke i el pianista Josu de Solaun; el 22 de maig, amb Josep Vicent i Damián Martínez; el 5 de juny, també amb Tebar amb la Simfonia núm. 3 de Beethoven i el 12 de juny amb el director Leonard Slatkin.\nRespecte a les formacions i solistes internacionals, l'Auditori del Palau de Les Arts també albergarà els concerts de la Filharmònica de Viena i Janine Jansen, dirigits per Zubin Mehta, el 26 d'abril; la Mahler Chamber Orchestra amb Mitsuko Uchida el 15 de gener; les simfòniques de Frankfurt i de Bamberg el 26 de gener i l'11 de febrer, respectivament; la Budapest Festival Orchestra el 25 de març, i els pianistes Grigory Sokolov el 20 de febrer i Javier Perianes el 26 de maig. A més, la Sala Principal de Les Arts albergarà el recital de Javier Camarena el 4 de febrer i Cecilia Bartoli el 5 d'abril.\nAl Palau de Congressos actuaran Mischa Maisky l'1 de desembre i els Xiquets Cantors de Viena l'1 de març. Mentrestant, al Teatre Principal de València anirà la Royal Philharmònic i Pinchas Zuckerman el 20 de maig.\nL'Orquestra de València també tocarà a la Llotja de València el 17 de gener amb la pianista Valentina Lisitsta i Josep Caballé-Domènech com a colofó de l'any Sant Vicent Ferrer i el 3 d'abril a la Seu de València amb la Missa en do de Beethoven. També passarà pel Teatre El Musical el 6 de març amb Anne Manson i la violinista Esther Vidal en commemoració del Dia de la Dona. A l'Auditori de Castelló anirà el 10 de gener amb Cristóbal Soler i Francisco Catalá, el 14 de febrer amb Tebar i Vadim Repin, i el 24 d'abril amb Tebar també i Vicente Llimerá; mentre que l'ADDA d’Alacant serà el 30 d'abril amb Enrique García Asensio i Anabel García.\nAixí mateix, les activitats programades dels cicles 'Cambra al Palau', 'Rock, pop..., al Palau', 'Jazz a Poqueta Nit', 'Palau Electrònic', 'Emergents al Palau', 'Menut Palau', 'Literatura i Pop al Palau' i 'Les Arts en Paral·lel' també es desenvoluparan amb normalitat, amb el canvi d'ubicació previst. Al llarg dels pròxims dies, es coneixerà on queden reubicats els altres concerts del Palau pendent de ser traslladats.\nEscriba el número 360843


Nou Programa d'Intervenció Comunitària Intercultural — Ajuntament de Vic\nSou aquí: Inici → Notícies → Nou Programa d'Intervenció Comunitària Intercultural\nVic ja ha donat el tret de sortida al Projecte d’Intervenció Comunitària Intercultural (Projecte ICI). Aquest matí, l’Obra Social “la Caixa” i l’Ajuntament de Vic han signat l’acord a través del qual prenen el compromís de desenvolupar el Projecte a la ciutat, conjuntament amb l’Associació Tapís. Han presidit l’acte de presentació Jaume Lanaspa, patró de la Fundació Bancària “la Caixa”, Jaume Masana, director Territorial Catalunya de CaixaBank i Josep M. Vila d’Abadal, alcalde de Vic.\nEl Projecte d'Intervenció Comunitària Intercultural és una aposta de la ciutat per la convivència i la cohesió social, per afavorir el desenvolupament local i millorar les condicions de vida dels vigatans i vigatanes. Des d’aquest sentit, es planteja mantenir, millorar i establir noves relacions entre ciutadans i ciutadanes, recursos tècnics i administracions. Tot plegat des de la coresponsabilitat i el compromís compartit per millorar les condicions, la qualitat de vida i la igualtat d'oportunitats de tots els vigatans i vigatanes. Així, aquests tres actors de la vida comunitària esdevenen protagonistes i subjectes del seu propi procés de desenvolupament social i de millora de la convivència local.\nPunt de partida: coneixement compartit de la realitat de Vic\nEl Projecte ICI s'inicia amb l'establiment de relacions entre professionals, ciutadania i representants de les administracions, per donar pas a la generació d'un coneixement compartit de la realitat, que desemboca en accions conjuntes entres els tres protagonistes.\nL'Ajuntament de Vic, l'associació Tapís i l’Obra Social “la Caixa” prenen el compromís de desenvolupar el projecte a la ciutat, contractant tres persones que actuen com a facilitadors i dinamitzadors de tot el procés, i que estaran a disposició de tots els àmbits i regidories. La direcció i coordinació del projecte recau sobre l'Obra social de “la Caixa”, un equip científic de la Universitat Autònoma de Madrid i un comitè assessor. A més, el projecte compta amb l'aval de la Federació Espanyola de Municipis i Províncies\nEl Projecte d’Intervenció Comunitària Intercultural és impulsat per l’Obra Social ”la Caixa”, en col·laboració amb diferents entitats socials i amb les administracions locals, en territoris de tot Espanya amb un alt nivell de diversitat cultural. La iniciativa consisteix en una intervenció preventiva, promocional, positiva i enriquidora que fomenta les relacions interculturals i afavoreix la cohesió social i, en definitiva, pretén l’apoderament de la societat en pro de la convivència i el desenvolupament comunitari. La convivència entesa com un valor que implica tots els ciutadans i ciutadanes, tant autòctons com immigrants.\nPart de l’èxit del Projecte es deu a la combinació entre la flexibilitat que requereix cada context i la unitat en l’enfoc metodològic de la intervenció. És per això, que a partir de 2014, s'han unit al projecte 24 territoris més dels 16 originals que en formaven part des dels seus principis (any 2010). Entre les noves incorporacions hi ha la ciutat de Vic.


Posada La Charola Valdáliga Espanya - Ofertes d'hotels amb els MILLORS DESCOMPTES EN LÍNIA\nLa Charola, 37, Lamadrid, Valdáliga, Espanya, 39593 - Molt bona ubicació - Veure al mapa\nMés informació sobre Posada La Charola\nTant si es tracta d'un viatge de plaer com si és de negocis, Posada La Charola és una elecció d'allotjament magnífica quan visiten Lamadrid. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Posada La Charola és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de instal.lacions de barbacoa, visites turístiques, servei de bugaderia, biblioteca.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com camp de golf (a 3 km), parc infantil, equitació, jardí, esports d'aigua (no motoritzats). Descobreixi una encantadora mescla de servei profesional i ampla gama de característiques a Posada La Charola.\nDescompte a Posada La Charola


Home Sobre nosaltres\tEquip\nBàsicLegal\tBàsicConsultoria\tBàsicGestió\nSABER EN TOT MOMENT QUINA ÉS LA SITUACIÓ REAL\nOferim serveis comptables, mercantils, tributaris i laborals perquè l’empresa estigui al dia d’obligacions formals i perquè pugueu prendre decisions internes informades.\nGestionem la recollida de dades per tal de confeccionar i mecanitzar comptablement la informació seguint els criteris del Pla General Comptable corresponent, sigui tant per a autònoms, com per PIMEs, gran empresa, International Business o del sector immobiliari, entre d’altres.\nPortem el dia a dia comptable dels nostres clients per tal d’obtenir els estats financers que ens ajudin a assessorar-los i a desenvolupar eines d’anàlisi econòmica i financera. Dinàmiques per a la presa de decisions financeres i d’inversió.\nPosem al dia comptabilitats a través de la reconstrucció comptable i elaborem informes d’auditoria interna.\nUn cop tancat l’exercici comptable, confeccionem i legalitzem els llibres oficials de les societats mercantils.\nEn estreta col·laboració amb el Departament Legal, es convoquen i gestionen les juntes de socis on, un cop aprovats els comptes anuals, es confecciona la documentació necessària per al seu dipòsit al Registre Mercantil.\nDonem resposta a les obligacions tributàries trimestrals o mensuals, enquadrant l’activitat a l’epígraf corresponent. Cerquem l’opció tributària més favorable per al client i revisem trimestralment qualsevol dada comptable per a l’optimització fiscal, tant de les societats mercantils com pels efectes envers els socis. Acompanyem el departament legal en tràmits de reclamacions tributàries i d’inspeccions.\nD’altra banda, el Departament de Gestió porta a terme les campanyes de Renda i Societats durant els mesos de maig a juliol.\nReforcem la gestió integral de la teva empresa amb els nostres serveis de laboral, amb un equip de graduades socials i amb l’objectiu de donar resposta de forma propera a totes les obligacions laborals.\nEstem presents en el dia a dia: confecció de les nòmines, liquidació mensual de la seguretat social, càlcul de costos de futures contractacions. En tot moment acompanyem el client i estem atents als canvis normatius, sigui quin sigui la forma jurídica amb la que realitzi la seva activitat professional o mercantil.\nServeis d'assessorament Laboral\nGestions regulars per a empreses/empresaris\nGestions puntuals d’empreses/empresaris\nAssessorament laboral per a particulars\nEns encarreguem de les gestions més recurrents dins l’àmbit laboral:\n- Assessorament previ a la contractació, tant en el moment de l’inici de l’empresa com en el dia a dia, en l’aplicació de convenis per part de l’empresa o de tipus de contractes per als treballadors.\n- Assessorament i gestió de l’alta/baixa de l’empresa a la Seguretat Social.\n- Assessorament i gestió de l’alta/baixa del treballador.\n- Assessorament en l’aplicació del conveni corresponent de l’empresa i en la confecció del contracte laboral més adient per a cada treballador i el seu seguiment.\n- Assessorament i gestió d’incapacitats temporals per malalties comuns, en accidents de treball i/o malalties professionals.\nL’equip de BàsicGRUP està format per acompanyar-vos en situacions de:\n- Règim disciplinari. Avaluació i redacció de les amonestacions i/o aplicació de règim disciplinari.\n- Acomiadaments individuals i col·lectius. Avaluació i redacció cartes i/o pre-càlculs d’indemnitzacions.\n- Modificació substancial de condicions de treball.\n- ERE (ja sigui per extinció o per reducció jornada). Avaluació, assessorament, gestió, etc.\n- Accidents de treball i/o baixes per contingències comuns, com per exemple: grip, operacions, lumbàlgies, etc.\n- Clàusules addicionals en contractes especials (alta direcció, confidencialitat, exclusivitat, etc.).\n- Afiliacions TRADE (autònoms econòmicament dependents).\n- Assistència SMAC/TAMIB i vistes orals (i estudi d’antecedents).\n- Auditories sòcio-laborals.\n- Avaluació i control del compliment de la normativa al centre de treball.\n- Representació de l’empresa en organismes oficials (sempre que no se’n derivi un procediment ordinari), davant de la representació legal dels treballadors (comitè d’empresa i/o assimilats, etc.).\nNo només ens limitem a assessorar empreses i empresaris, sinó que a més donem suport a la ciutadania en les seves gestions:\n- Altes/Baixes de les empleades de la llar.\n- Estudi i càlculs/pre-càlculs de pensions i/o de prestacions de qualsevol tipus (jubilació, desocupació, etc.).\nCàlcul o revisió d’acomiadaments per part de tercers aliens a BàsicGRUP.\nÀmbit dels nostres serveis\nPetites i mitjanes empreses (Pimes)\nEls autònoms són l’origen de l’emprenedoria i coneixem les seves necessitats principals. Amb gairebé 2 milions d’autònoms al país, no sempre tenen les mateixes facilitats que altres entitats, degut a la manca d’estructura.\nConscients d’aquesta singularitat, els oferim:\n- Assessoria comptable i tributària.\n- Gestió i presentació de les obligacions amb l’AEAT, incloent la pròpia declaració de la renda.\nSabem que les petites i mitjanes empreses necessiten solucions globals. Els nostres serveis s’orienten cap a:\n- Comptabilitat analítica.\n- Gestió i presentació de les obligacions amb l’AEAT i el registre mercantil.\n- Gestió i presentació de l’IAE davant de l’administració corresponent.\n- Gestió i renovació dels certificats digitals.\n- Gestió i legalització del llibre d’actes i de socis.\n- Suport en la gestió administrativa.\n- Administració de les nòmines.\nLes exigències amb les diferents administracions fan que les grans empreses es vegin obligades a destinar més recursos per fer-hi front. Per aquest motiu, des de BàsicGRUP, a banda de poder oferir els mateixos serveis que les Pimes, donem suport a:\n- Suport al departament comptable i tributari.\n- Seguiment i suport en la presentació de les obligacions mensuals i anuals.\n- Seguiment i suport en la presentació de les obligacions amb el Registre Mercantil.\nSigui perquè una societat estrangera es vol instal·lar a Espanya o bé perquè un no resident vol fer inversions, des de BàsicGRUP podem donar resposta a les consultes i fer els tràmits necessaris per donar compliment davant de les diferents administracions.\nEl 88,8 % de les empreses del nostre país estan sota el paraigües d’empresa familiar.\nExisteixen particularitats que cal tenir presents, tant en la gestió de la pròpia empresa com en la gestió del patrimoni familiar.\nDes de BàsicGRUP ens hem esforçat els últims anys en ser molt rigorosos per tal de donar solucions dins del marc normatiu i sobretot en la creació d’un protocol familiar.\nSiguin fundacions o associacions, des de BàsicGRUP podem donar resposta a les obligacions tributàries específiques d’aquestes entitats.\nT. 93 494 75 07\nCarrer de Còrsega, 302, 4º 1ª, 08008 Barcelona\nT. 971 48 47 95\nPasseig de Sant Nicolau, 39, 07760\nBSC Assessors Legals i Tributaris S.L. / BASIC GRUP Assessors Menorca S.L.\nAvís legal\t/ Política de privacitat


Atropella mortalment un menor a l'N-II i es dona a la fuga\nDetingut el conductor d'un camió després d'atropellar mortalment un menor a Tordera\nL'adolescent caminava pel voral de la carretera cap a les dues de la matinada\ndilluns, 23 de setembre 2019 - 08:43h\nDetingut per un atropellament mortal a un menor a Tordera | Trànsit\nEl conductor d'un camió ha estat detingut aquest dilluns al matí després d'atropellar un menor a l'N-II, a Tordera (Maresme). Segons ha informat el Servei Català de Trànsit (SCT), l'adolescent caminava sol pel voral de la carretera cap a les dues de la matinada quan ha estat atropellat pel camió. El conductor ha marxat del llocs dels fets però ha estat localitzat. Amb aquesta víctima, són 131 les persones que han mort en accident de trànsit aquest any a la xarxa viària interurbana de Catalunya.\nAgredeix a cops de pala l'exparella al mig del carrer i després fuig amb el cotxe a Figueres\n"🚨 En marxa un operatiu de la Guàrdia Civil contra l'independentisme" "El partit d'Errejón es presentarà a les eleccions del 10-N"


Acudit del caçador i l’os. | aqualata\n← Obra social i van……! i aventures i desventures d’un beneficiari reial.\nCaçant animals de ferralla! →\nAcudit del caçador i l’os.\nNo me’n se estar, i per trencar una mica la seriositat de certs afers, un “xist” no hi va malament.\nAquest m’ha vingut a la memòria sense haver-mi d’esforçar massa, va de cacera, ara està de moda.\n“Hi havia un caçador que va anar a caçar ossos al bosc.\nDe sobte se’n hi apareix un i ell comença a disparar a tort i a dret, al final se li acaben els cartutxos i l’os no rep ni un sol tret.\nAquest es queda mirant al caçador, el crida i quan el te al abasts el gira, el fa aclucar, li baixa els pantalons i el sodomitza.\nEl caçador després de sofrir aquesta humiliació, se’n entorna al poble enfurismat, va tot seguit a una armeria, es compra una metralladora d’última generació, que dispara no se quants millers de trets per segon i torna al bosc.\nQuan hi arriba veu el os que l’esperava recolzat a un arbre i comença a obrir foc, cauen arbres, matolls, fruits i fulles, el tros de bosc queda ben destorçat, se li acaben les bales, però a l’os ni un tret.\nAquest el torna a cridar, el caçador resignat s’hi acosta i l’os repeteix el procés de la vegada anterior i el sodomitza de nou.\nEl caçador torna al poble enfurismat i humiliat fins a l’ànima i va directament a un dipòsit de deixalleria de l’exercit, on hi troba un Jeep amb metralladora incorporada, el compra i torna cap el bosc.\nUna vegada hi arriba, l’os que l’esperava al camí d’entrada li diu:\n– Tu no vens a caçar, eh! “\nI fins ací el “xist” i a bon entenedor poques paraules.